Krížske sedlo

Krížske sedlo () je horské sedlo v hlavnom hrebeni Nízkych Tatier. Nachádza sa v strednej časti pohoria, nad obcou Dolná Lehota, severozápadne od Brezna.

 Polohopis 
Leží v západnej polovici pohoria, v centre geomorfologického podcelku Ďumbierske Tatry a v ich časti Ďumbier. Nachádza sa v hlavnom nízkotatranskom hrebeni, medzi Chabencom () a Chopkom () a oddeľuje juhozápadne ležiace Kotliská () a severovýchode situovanú Poľanu ().Nízke Tatry – Chopok, Turistická mapa 1:50 000, Vojenský kartografický ústav, š.p., Harmanec, 2000 Severným smerom sa hrebeň zvažuje do Križskej doliny, ktorou vodu z tejto časti odvádza potok Palúdžanka do rieky Váh, južná časť padá do Vajskovskej doliny, ktorou preteká Vajskovský potok ústiaci do Hrona. Lokalita je súčasťou Národného parku Nízke Tatry a sedlom vedie severná hranica národnej prírodnej rezervácie Skalka. Prechádza ním turistická Cesta hrdinov SNP.

Sedlo zasahuje na katastrálne územie obcí Dolná Lehota a LaziskoIn: Názvy vrchov, dolín, priesmykov a sediel. Bratislava: Úrad geodézie, kartografie a katastra SR, dostupné v archíve., na hranici okresov Brezno a Liptovský Mikuláš a Banskobystrického a Žilinského kraja.

 Prístup 
 po  červenej turistickej značke hlavným hrebeňom (Cesta hrdinov SNP):
 od východu z Chopka () cez Poľanu ()
 od západu zo Sedla Ďurkovej cez Chabenec () a Kotliská () 
 po  modrej značke od Chaty generála Milana Rastislava Štefánika cez rázc. Kosodrevina
 po  žltej značke:
 od severovýchodu z Demänovskej Doliny cez Sedlo Poľany 
 od juhu z rázc. Strmý vŕštek cez Kotliská ()

 Referencie 

 Pozri aj 
 Ďumbierske Tatry
 Ďumbier (geomorfologická časť)
 Zoznam sediel v Nízkych Tatrách

 Iné projekty 

 Externé odkazy 
 Poloha na turistickej mape

Kategória:Sedlá Nízkych Tatier